Sarg‘ish lola. Sarg‘ish lola ( ) — loladoshlar ("Liliaceae") oilasiga mansub lola ("Tulipa") turkumiga kiruvchi bir pallali o‘simlik turi. Bu o‘simlik turini birinchi marta "Orithyia dasystemon" Regel ostida botanik Eduard Lyudvigovich Regel tomonidan ifodalangan, u 1879-yilda "Tulipa" tarkibiga kirgan. Tarqalishi va o‘sish joyi. Mazkur o‘simlik turi Xitoy (Shinjon-Uyg‘ur avtonom viloyati), Qozog‘iston, Qirg‘iziston, Tojikiston va O‘zbekistondan topilgan . Dengiz sathidan 2500–3000 m balandlikdagi toshli va shag‘alli tog‘ yonbag‘irlarda o‘sadi. Botanik tavsifi. Ko‘p yillik o‘simlik turi hisoblanadi. Uning piyozboshi tuxumsimon, tuklar bilan qoplangan (kamdan-kam hollarda tuksiz); qobig‘i yupqa qog‘ozga o‘xshaydi. Poyasi tuksiz, balandligi 10-15 sm, tepa qismi uchli va xanjar shaklidagi asosli ikkita yo‘lli chiziqli barglari bor . Guli yakka holatda, ikki tomonida oqish-sutli yoki oqish-sariq, siyohrang-yashil; gulbarglarning ichki qismining asosi og‘ishma. Gulning o‘lchami — 2 dan—5 sm gacha yoki undan ortiq bo‘ladi. Mevasi — qo‘ng‘ir yoki yashil quticha shaklda. Aprel oyida gullaydi. Tutgan o‘rni. U bog‘u rog‘larda va parklarda manzarali o‘simlik sifatida yetishtiriladi . Muhofaza choralari. Oʻzbekiston Qizil kitobiga kiritilgan. Chotqol va Zomin qo‘riqxonalarida, Ugom-Chotqol va Zomin milliy tabiat bog‘larida muhofaza etiladi. Bu o‘simlik o‘sadigan yerda mol boqilishini rejalashtirish va uni nazorat ostiga olish lozim.